Sahaba Who Lived In This World After Itmam-e-Hujjat Of Prophet Muhammad (sws)
رسول کے اتمام حجت کے بعد دنیا میں سزا اور جزا کا نمونہ دکھایا جاتا ہے۔ کافروں پر عذاب آتا ہے اور مومنین کو نجات ملتی ہے۔ کافر تو مر جاتے ہیں اس لیے ان کی جہنم تو واضح ہے لیکن مومنین کا امتحان ختم نہیں ہوتا۔ اس کے بعد مومنوں کی جتنی بھی زندگی ہے وہ اسی طرح امتحان کی زندگی ہے جس میں آخرت کی کامیابی و ناکامی کا فیصلہ اعمال کی بنیاد پر ہوگا۔ خدا کا یہ قانون اتنا بے لاگ ہے کہ غلطی اگر پیغمبر سے بھی ہوجائے جیسا کہ یونس علیہ السلام سے ایک معاملہ میں ہوئی کہ وہ خدا کا حکم ملنے سے پہلے ہی غصے میں بستی سے نکل گئے تو ان کا مواخذہ بھی ہوا۔
ایسی کوئی تصدیق کسی کے لیے بھی ممکن نہیں۔ رسول اللہ ﷺ سے جو بشارتیں منقول ہیں وہ ان کے اچھے اعمال پر اس وقت کے مطابق خدا کی رضا کا اعلان ہے یعنی کہ انھوں اس وقت وہ جنت کے مستحق ہو گئے لیکن اس کے مستحق وہ تبھی رہ سکتے تھے کہ مرتے دم تک ایسا کوئی کام نہ کریں جو خدا کو ناراض کر دے۔ بشارتوں کی حقیقت بھی یہی ہے۔